કોલીક્લર ગ્લોબલ હિયરિંગના બ્રાન્ડ એમ્બેસેડર બ્રેટ લીએ કહ્યું કે, દુનિયાભરમાં 46.60 કરોડ લોકો છે જે સાંભળી નથી શકતા. તેમાંથી 3.40 કરોડ બાળકો શામેલ છે. જો બાળક નાની ઉંમરમાં રિસ્પોન્સ ન આપે તો તેની તપાસ કરાવવા જરૂરી છે. તેમણે કહ્યું, બ્રાન્ડ એમ્બેસેડરના રૂપમાં આ મારી જવાબદારી છે કે આવા બાળકો માટે કામ કરું. હાલમાં આ જાણવું જરૂરી છે કે નવજાત બાળકોની હિયરિંગ લોસ સ્ક્રિનિંગ અનિવાર્ય રીતે કરાવવી જોઈએ. કેરળ ભારતનું પહેલું રાજ્ય છે જ્યાં 66 સરકારી કેન્દ્રોમાં બાળકોની હિયરિંગ સ્ક્રીનિંગ થાય છે. પંજાબ સહિત ભારતના બધા રાજ્યોમાં આ દિશામાં પગલાં ભરવા જોઈએ.